Δικαιολογητικά πρόσληψης για νεοδιόριστους εκπαιδευτικούς

στη ΔΠΕ Τρικάλων

1. Ανακοινωτήριο διορισμού.
2. Αντίγραφο πτυχίου. Οι τίτλοι ξένων πανεπιστημίων υποβάλλονται με επίσημη μετάφραση και με τη βεβαίωση αναγνώρισης από το ΔΟΑΤΑΠ.
3. Βεβαιώσεις προϋπηρεσίας (εφόσον υπάρχουν) και τα αντίστοιχα ένσημα.
4. Αίτηση αναγνώρισης προϋπηρεσίας (επισυνάπτεται)
5. Αντίγραφο μεταπτυχιακού ή διδακτορικού τίτλου (εφόσον υπάρχει), όπου αναγράφεται η ημερομηνία κτήσης. Για τους μεταπτυχιακούς τίτλους σπουδών προσκομίζεται επιπλέον και αναλυτική βαθμολογία. Οι τίτλοι ξένων πανεπιστημίων υποβάλλονται με επίσημη μετάφραση και με τη βεβαίωση αναγνώρισης από το ΔΟΑΤΑΠ.
6. Αίτηση αναγνώρισης συνάφειας μεταπτυχιακού ή διδακτορικού τίτλου, (επισυνάπτεται).
7. Γνωματεύσεις (α) από παθολόγο ή Γενικό Ιατρό και (β) από ψυχίατρο, είτε του δημοσίου είτε ιδιωτών, περί υγείας και φυσικής καταλληλότητας να ασκηθούν τα καθήκοντα της θέσης.
8. Υπεύθυνη δήλωση ασφαλιστικής κάλυψης (επισυνάπτεται)
9. Υπεύθυνη δήλωση στην οποία θα δηλώνεται ότι δεν είναι φυγόποινοι ή φυγόδικοι, ότι δεν έχουν συνταξιοδοτηθεί από άλλη θέση, ότι δεν κατέχουν άλλη θέση του δημοσίου κτλ. (επισυνάπτεται)
10. Αντίγραφο δύο όψεων αστυνομικής ταυτότητας.
11. Αντίγραφα αποδεικτικών ΑΦΜ, ΑΜΚΑ, ΑΜΑ.
12. Φωτοτυπία 1ης σελίδας του βιβλιαρίου τραπέζης με πρώτο όνομα δικαιούχου αυτό της/του εκπαιδευτικού (όπου θα αναγράφεται καθαρά ο αριθμός ΙΒΑΝ)
13. Πιστοποιητικό Οικογενειακής Κατάστασης (τελευταίου τριμήνου) από το Δήμο (για τους έγγαμους και/ή γονείς ενός ή περισσότερων τέκνων). Στη περίπτωση ύπαρξης σπουδαζόντων τέκνων (άνω των 18 και έως 24 ετών), προσκομίζεται βεβαίωση σπουδών.
14. Υπεύθυνη δήλωση οικογενειακής κατάστασης (επισυνάπτεται)
15. Πιστοποιητικό εντοπιότητας από το ermis.gov είτε από το MyKEPlive
16. Βεβαίωση συνυπηρέτησης εφόσον ο/η σύζυγος εργάζεται στην περιοχή διορισμού σας
17. Πιστοποιητικό αναπηρίας 50% και πάνω, δικό σας ή του/της συζύγου ή τέκνου
18. Πιστοποιητικό στρατού τύπου Α’ ( για τους άνδρες).
19. Δήλωση περιουσιακής κατάστασης που κατατίθεται σε κλειστό φάκελο (επισυνάπτεται).
20. Καρτέλα εκπαιδευτικού με τα ατομικά του στοιχεία (επισυνάπτεται).
21. Ποινικό μητρώο (ζητείται αυτεπάγγελτα από την Υπηρεσία).